also, d schwiz hät ä gueti quali gspilt, frankrich het mer sogar chöne schla (1:1). ich frög mich eifach wie d spieler em druck a de wm chönd standhalte. all die junge spieler amene so grosse turnier. das cha beflügle, aber au genau s gägeteil bewürke. ich selber trauene scho öpis zue, aber mit em zubi  hineine, bin ich mir zwenig sicher zum e ussag mache, bis wo ane sie chänted cho. also wänn sie die form vo de quali und us em spil gäg irland chönd biphalte, schaffeds d vorgruppe. dä köbi isch en geile siech, immer voll glasse als hetter gad n doobie gha     was mich mal na wür interessiere, was haltet ihr eigetlich so vo eusem super keeper. ok jedä hät mal es tüüf, aber das vom zubi hört irgendwie  gar nöd uf (oder isch er eifach na nie guet gsi). also als bispil nur mal basel-middlesborough (oder wie mer die schribt), wo basel tatsächlich na s witercho verspilt hät. det hätter 4 töpf inela und ich wür mal säge, dass er sicher bi 2 vo 4 chli me het chöne mache, sprich e abwehr. ich ha eifach s gfühl dä isch z alt. er taucht nöd, sini "hechts" macht er usem stand und laht sich eifach gheie und für das, dass er so gross isch müester doch amig au d flange guet chöne abfange, aber das macht er NIE, ganz  z schwige vo sine überus präzise abspil, wo öpe jedes 50. mal achömed. er passt vom alter her e nöd i die mannschaft. dänn scho eher de coltorti. dä hät zwar es blöd goal übercho gäge irland, aber er macht en sicherere idruck als dä long dong zubi. und zu allem ane isch er au na en wüeschte siech und hät z grossi händsche a. ich ha so ghofft, dass er na gfoulet wird vor de wm und nöd cha teilnä. eusi jungs händ en bessere goali verdient!